Cape Coast
Store norske leksikon,Geografi,Verdens geografi,Afrika,Ghanas geografi
Cape Coast er en by i Ghana, ved Atlanterhavet, 125 km sørvest for Accra. Den hadde cirka 72 000 innbyggere i 2001. Den har fiske og noe industri , utdanningssenter med universitet (grunnlagt i 1962) og flere høyskoler.
Byen ble anlagt i 1610 av portugiserne (Cabo Corso), som kom til kysten i 1471. I 1652 slo svenskene seg ned og bygde et kastell. I 1659 tok nederlenderne byen, men ble fordrevet av engelskmennene i 1664. Byen var hovedstad i den britiske kolonien Gullkysten til 1876. Byens betydning gikk tilbake fra begynnelsen av 1900-tallet. Den lokale befolkning kaller byen Gua eller Oegua. Les mer i Store norske leksikon Ghanas geografi Ghanas befolkning Ghanas historie Ghana